Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 707

4. A közlekedési szakmai alapozó oktatás fejlesztési feladatai Különböző lehetőségek, esetek bemutatásával fejleszteni az életvezetési problémák megoldására vonatkozó képességeket. A műszaki alapismeretek alkalmazhatóságának felismerése, a problémamegoldó gondolkodás alakítása. A következtetés képességének alakítása. Komplex információk kezelése, a döntési képesség kialakítása. Formailag és tartalmilag rendezett, szabály szerinti előkészítő és gyakorlati munka iránti igény kialakítása. Értelmes, műszakilag pontos és igényes szóbeli megfogalmazások kialakítása. A megértés igényének kialakítása, oksági összefüggések felfedezésére való törekvés. Gyakorlati problémák helyes megoldási képességének kialakítása. Kialakítani a következetes, tervszerű, balesetmentes és pontos munkavégzés igényét. Az időérzék és a térszemlélet kialakítása. A kritikai gondolkodás képességének fejlesztése. A szóbeli, írásbeli, rajzi és elektronikus kommunikáció alapjainak kialakítása. A probléma megoldása szempontjából lényeges és lényegtelen információk megkülönböztetésére vonatkozó képességek kialakítása. A mért adatok vizsgálata során az ellenőrzési képességek kialakítása, fejlesztése. 2006/79/II. szám

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes